Word jy geken aan jou boeke? | Bastardo Wingerd & Wynkelder
Word jy geken aan jou boeke?	November 3, 2007
1.	ding - November 3, 2007
Hmmm… Trossie, netjiese versameling. Nodeloos om te meld dat ding van die helfte van die skrywers en/of boeke se bestaan nog nooit kennis geneem het nie; dat ding van die ander helfte se helfte nog net vluggies verneem het; en van die helfte van die ander kwart miskien 'n kwart al self onder oë geneem het. Want van lees en boeke weet ding mos nog minder as van wyn, sien jy.
Ding het lank terug 'n vriendin gevra om eendag ding se musiekversameling te kom haal wanneer ding nou langboompies toe kis. Maar ding het duidelike instruksie gegee ook dat ding se boeke tog maar saam met ding ingepak word, want ding sal dalk dan kans kry vir stilsit en lees. Wat ding nie gelees kry terwyl ding ry nie, lees ding nie terwyl ding asemhaal nie (die dat ding nie kinders het nie – hulle sou soos ding so dom soos grond gewees het van nie lees nie!)
Ja, ding reken nogal ons wil graag glo dat ons musiek- en leesgewoontes nogal iets van onsself vertel. Nie dat dit noodwendig doen nie, dis manupileerbaar, soos die meeste ander goete waaraan ons graag waarde heg. Of wat dink jy?
2.	sonkind - November 3, 2007
Impressive! Moet se, jy lees bietjie hoog vir ons gewone sterflinge.
Grisham en Courtenay is darem ook bekendes in hierdie huis. En Andre P Brink. Hoe kan mens dan nou NIE vir Brink lees nie? Dan is daar 'n ernstige gaping in jou opvoeding 🙂
3.	Tigerlily - November 3, 2007
Ek dink nog altyd dat die boeke wat mens lees, boekdele (hehe) spreek oor wat in jou kop aangaan.
Tydskrifte veral gee 'n goeie indikasie van jou belangstelligs in die huidige fase van jou lewe.
Boeke is vir my meer die dinge wat jy na soek in die lewe. Jou navorsing oor die wêreld…
Ek lees selde storieboeke. My boeke is meestal oor hoe om goed te maak, hoe om dinge te doen, hoe om jou eie kop te lees, waar om te soek vir jou siel.
Hulle lê orals, almal in verskillende stadiums van gelees wees.
My gunsteling leesplek is in die bad, die dat my boeke duidelik wys wanneer hulle gelees is…
N.S. Ek is heeltemal te pissie vir Stephen King!!!
4.	boendoe - November 3, 2007
Ek hou van fiksie, maar my lees het baie afgeneem a.c. (after children). Grisham is ook een van my gunstelinge, so ook Frederick Forsyth en Ken Follet.Juis nou besig om The Afghan van Forsyth so in sarsies te lees.
Ook in my besig-om-te-lees hopie, is The Complete Oom Schalk Lourens Stories van Bosman. Histeries!
Wat ek amper daagliks lees, is Food is Better Medicine than Drugs, van Patrick Holford.
My sentimenteelste besitting is 'n (seker deel van 'n) stel kinderboeke wat my oupa s'n was. Geel bladsye, muwwerige reuk, maar die mooiste illustrasies van feetjies en ander fantasiekaraktertjies.
My gunsteling leesplek is ook die bad of die "loo", want dis die enigste plek waar ek rus en vrede kry!
5.	unobastardo - November 4, 2007
Ding, ek wil my verstout deur te sê dat ek jou vir geen oomblik glo oor die "dom soos grond" gedeelte nie. En ja, alles is manupileerbaar, afhangende van wie staan aan die manupileer uitdeelkant en wie staan aan die manupileer ontvangkant.
Vir my is lees meer vir my eie plesier as om punte aan te teken in enigiemand se goeie boeke. Ek lees wyd en dit het ek aan my ma te danke. Ons was skaars deur Sub A, toe sleep sy ons dorpsbiblioteek toe. Sy het alles gelees, selfs die Rice Crispies boks aan die ontbyttafel! 🙂
Son, ek het dan so half 'n gaping in my opvoeding. Ek het Andre P Brink skelm gelees op universiteit en die man se skrywe doen niks vir my nie. Hy wil-wil al vir my so half pretensieus oorkom. Maar dis nou net my uitkyk.
Tiger – King se boeke is weer vir my een van die lekkerste lekkertes in daardie genre.
6.	sonkind - November 4, 2007
Bastardo, I will agree to disagree with you on this one – Andre P Brink. Daai man se skrywery gee my hoendervleis. Klaar. Punt.
7.	ding - November 5, 2007
Meer as wat ding ag slaan op die wat, geniet ding dit om die hoe en die hoekom te weet. Ding sal bietjie daar oppie stoep meer gesels oor daai.
8.	feetjieland - November 5, 2007
Kry maar deesdae min tyd vir lees, het in my kinderlose dae baie meer gelees as nou…het die afgelope tyd Sylvia Brown se boeke gelees, ek stel baie belang in "mysteries", alles wat bo-natuurlik is, wat hierna met ons gaan gebeur, reinkarnasie, ander dimensies, "geeste" of spoke ens… En dan natuurlik Afrikaanse liefdesverhale…die ewige hopelose romantikus..
9.	platterfuss - November 5, 2007
Ek en jy kan 'saam' lees….. amper scary hoeveel van dieselle boeke ons het!!!!!!
Ek het 'n biblioteek in die kleine by my huis……
En, as jy my rerig binne 60 minute die tydelike met die ewige wil laat verwissel, dwing my om 'n Mills & Boons of 'n afrikaanse sopstorie te lees……
Ek het selfs Jacques Pauw se 'In the heart of the whore'… SCARY STUFF!!!
Patterson… King…. Dean Koontz…. en 'n ziljoen ander!!!
10.	unobastardo - November 6, 2007
As jy ooit in hierdie wêreld kom, dan kan ons vir seker 'saam' lees, Platt! Ek deel my boeke graag, maar jy sal hier moet lees, ek leen nie my boeke uit nie 😉
'n Lekker boek, saam met 'n lekker glasie wyn, en dan nog goeie geselskap ook so tussendeur – kan nie beter nie!